20/08/2021 | Administración LocalMunicipal
Pontedeume
Edicto de exposición pública e período de cobro dos Padróns pola taxa de subministración de auga, saneamento e depuración, correspondentes ao segundo trimestre de 2021.

ANUNCIO: EDICTO de exposición pública e período de cobro dos Padróns pola taxa de subministración de auga, saneamento e depuración, correspondentes ao segundo trimestre de 2021. Con data do 12 de agosto de 2021, o Sr. Alcalde-Presidente en funcións do Concello de Pontedeume, ditou o Decreto nº 492/2021, polo que se resolveu: - “Aprobar inicialmente o padrón de subministración de auga potable, saneamento e depuración correspondente ao SEGUNDO TRIMESTRE DE 2021, que figura na relación de facturación presentada pola empresa concesionaria do servizo co seguinte detalle: ABASTECEMENTO DE AUGA Metros cúbicos facturados: 241.362 m³ Padrón: 96.522,15 €, IVE excluido SANEAMENTO Metros cúbicos facturados: 182.336 m³ Padrón: 26.737,15 €, IVE excluido CANON Metros cúbicos facturados: 151.356 m³ Padrón: 37.506,23 €, IVE excluido. DEPURACIÓN Metros cúbicos facturados: 163.481 m³ Padrón: 41.794,79 €, IVE excluido” - Expoñer ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. - Contra as liquidacións incorporadas ó padrón todas as persoas interesadas poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da Xurisdición contencioso-administrativa. Tamén se poderá interpor calquera outro recurso que se estime conveniente. - O prazo de cobramento en período voluntario abranguerá dende o día seguinte da publicación deste edicto por un período de dous meses. Os contribuíntes poderán aboar os seus recibos en calquera oficina das seguintes entidades: ABANCA, SANTANDER, BBVA, LA CAIXA ou CORREOS, dentro do prazo sinalado e durante os días e horas hábiles de ingreso que tal entidade ten establecidos, presentando a comunicación (factura) que a tal efecto lles será remitida ao seu domicilio tributario. Os que non recibiran dita comunicación poderán contactar con VIAQUA, quen facilitará documento para poder efectuar o pago nas devanditas entidades. Tamén existe a posibilidade de domiciliación bancaria. Transcorrido o período voluntario iniciarase o período executivo e a débeda resultante esixirase polo procedemento de prema, coas recargas e xuros de mora que procedan. - A falta de pagamento en período voluntario, suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canón da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. En Pontedeume, asinado dixitalmente polo Sr. Alcalde en funcións D. Santiago Victor Masuda Goodchild na data 13 de agosto de 2021.